หลังคลอดฉีดยาคุมแบบ 3 เดือน ฉีดมาได้2 เข็มแล้ว นัดฉีดครั้งต่อมา วันที่29 ก.ค 61 ก็ไม่ได้ไปฉีดอีก แต่ก็ให้นมลูกมาตลอดค่ะ แบบนี้มีโอกาสจะท้องมั้ยค่ะ
สวัสดีค่ะ หากฉีดยาคุมกำเนิดแบบฉีดทุก 3 เดือนมาได้ 2 เข็มแล้ว แสดงว่าคลอดลูกไปมากกว่า 6 เดือนแล้ว หากไม่ได้ฉีดยาคุมกำเนิดต่อ โอกาสที่รังไข่จะกลับมาทำงานและมีการตกไข่เกิดขึ้นก็ย่อมมีได้ และโอกาสที่จะตั้งครรภ์จึงมีได้ แม้จะยังให้นมลูกอยู่ก็ตามค่ะ อย่างไรก็ตาม โอกาสในการตั้งครรภ์ยังถือว่าน้อยอยู่ เนื่องจากโดยปกติ เมื่อหยุดฉีดยาคุมกำเนิดแล้ว โอกาสที่จะตั้งครรภ์จะไม่เกิดขึ้นได้ในทันที โดยเฉลี่ยคือ 4-10 เดือนค่ะดังนั้นหลังจากนี้ หากยังไม่ต้องการตั้งครรภ์ ควรรีบหาวิธีคุมกำเนิดต่อ โดยสามารถเลือกวิธีใดก็ได้ เช่น ยาเม็ดคุมกำเนิด เพราะหากคลอดมา 6 เดือนแล้ว ยาคุมกำเนิดก็จะไม่ได้มีผลกระทบต่อการหลั่งน้ำนมมากนักแล้วค่ะ